Kauklahden koulu

Kauklahden koulu on Espoon Kauklahdessa toimiva peruskoulun yläasteen koulu, jossa toimivat vuosiluokat 7.–9. sekä lisäluokka, niin sanottu kymppiluokka. Lisäksi koulussa on ollut muutaman vuoden ajan Hansakallion koulun kuudennet luokat tilan puutteen takia. Koulussa on jokaisella vuositasolla yksi liikuntapainotteinen luokka, jonne oppilaat valitaan pääsykokeen perusteella. Näiden lisäksi koulussa on myös pienryhmä- ja ryhmämuotoisen erityisopetuksen luokkia. 

Kauklahden koulun osoite on Hansakallio 2, jossa se sijaitsee samassa pihassa Kauklahden kirjaston kanssa, noin 500 metriä Kauklahden asemasta.Matka koululta asemalle kartalla Arkkitehtien Heikki ja Kaija Siren suunnitteleman koulun kaksi rakennusvaihetta valmistuivat vuosina 1968 ja 1969. Talon sisä- ja ulkotilojen perusparannus toteutettiin vuosina 2005–2006 ja uudistetut tilat otettiin käyttöön vuoden 2007 kevätlukukauden alkaessa.

Kauklahden koulu perustettiin vuonna 1962 valtion oppikouluksi nimellä Espoon yhteislyseo ja se aloitti toimintansa syyslukukauden alussa samana vuonna.  Peruskoulun tultua Espooseen 1977 sen nimenä oli Kauklahden koulu sekä vuodesta 2002 alkaen Espoon yhteislyseon koulu. Elokuussa 2019 koulun nimeksi tuli jälleen sen sijaintia korostava Kauklahden koulu. Lukio on 1960-luvulta alkaen ollut olennainen osa koulutalon toimintaa. Poikkeuksena ovat olleet vain peruskorjausvuodet 2005–2006, jolloin lukio siirtyi korvaaviin tiloihin Kerassa. Kauklahden peruskouluikäisten koulutilatarpeen muututtua vaikeaksi koulutyö aloitettiin syksyllä 2019 toisen kerran ilman lukiota. Espoon yhteislyseon lukio jatkaa toimintaansa Kutojantiellä.

 Oppikoulun nimen ja toiminnan muutoksia 
Kauklahden koulu perustettiin alun perin oppikouluksi vuonna 1962 nimellä Espoon yhteislyseo.Rapila 1987, s. 16. Vuoteen 1977 se oli valtion ylläpitämä oppikoulu, jonka nuorimmat oppilaat olivat 11-vuotiaita. Tilat olivat alusta alkaen yhteiset sekä pojille että tytöille, josta tuli nimi yhteislyseo. Kun peruskoulu-uudistus alkoi Espoossa vuonna 1977, talossa tapahtui useita muutoksia. Kunta aloitti toiminnan ylläpitäjänä,Rapila 1987, s.57. oppilaiksi tultiin vasta 13-vuotiainaRapila 1987, s.58-59. ja aikaisemmin yhtenäisestä ja yhden rehtorin johtamasta koulusta muodostettiin kaksi hallinnollisesti erillistä yksikköä, yläkoulu ja lukio, joista kummallakin oli erillinen johto ja oma taloutensa. Koulujen nimiksi tulivat tällöin Kauklahden koulu ja Kauklahden lukio.Lyseosta lyseoksi, s. 86.

Tämä hallintomalli ja nimet olivat käytössä vuoteen 2002, jolloin talossa vietettiin se perustamisen 40-vuotisjuhlia. Sen kunniaksi otettiin uudestaan käyttöön koulun historiasta muistuttava nimi Espoon yhteislyseo - nyt kuitenkin erillistä hallintoa kunnioittaen muodossa Espoon yhteislyseon koulu ja Espoon yhteislyseon lukio.Lyseosta lyseoksi, s. 87. Syksyllä 2012 vietettiin kouluyhteisön 50-vuotisjuhlia tilanteessa, jossa lähialueille oli noussut uusia peruskouluja ja vanhempiin suunniteltiin lisätiloja, mutta peruskouluikäisten lasten määrä oli kasvamassa. Vuosikymmen lopussa oppilaiden määrä oli kasvanut liian suureksi käytettävissä oleviin koulutiloihin nähden ja kun alueelle ei myöskään ollut aikaisemmasta päätöksestä huolimatta osoitettu määrärahoja uusia lukiotiloja varten, Espoon opetus- ja varhaiskasvatuslautakunnan päätös oli siirtää lukio toistaiseksi osoitteeseen Kutojantie 2. Elokuun lopussa 2019 yläkoulun nimeksi tuli jälkeen Kauklahden koulu ja lukio jatkoi toimintaansa nimellä Espoon yhteislyseon lukio. 

 Aikaisempi Kauklahden koulu oli kansakoulu 
Historiallisissa yhteyksissä nimi Kauklahden koulu voi tarkoittaa myös  Kauklahdessa toiminutta Espoon ensimmäistä suomenkielistä kunnan kansakoulua. Kauklahdessa oli toiminut jo syyskuussa 1890 perustettu yksityinen suomenkielinen kansakouluSektori-inventointi,  s. 22., kun ensimmäinen kunnan omistama suomenkielinen kansakoulu perustettiin 1902. Se toimi ensin erilaisissa vuokrataloissa ja vaihtuvissa paikoissa, kunnes sai vuonna 1912 vakituiset toimitilat Pellossa juuri sitä varten puusta rakennetussa koulutalossa. Siinä koulu toimi aina vuoteen 1958, jolloin se muutti Kauklahden kylään vasta valmistuneeseen koulutaloon. Tämä koulu on nykyisin peruskoulun ala-asteen koulu ja se toimii nimellä Hansakallion koulu.Lyseosta lyseoksi - juhlakirja, s. 8.

 Aiheesta muualla 

Espoon yhteislyseon lukion kotisivut
 Hansakallion koulu

Lähteet
Lyseosta lyseoksi - juhlakirja. Espoon yhteislyseo. Helsinki 2002. .
Rapila, Alpo K: Espoon yhteislyseo 1962-1977, Kauklahden koulu, Kauklahden lukio 1977-1987. 25-vuotishistoriikki. Kauklahden koulu ja lukio. Espoo 1987.

Viitteet

Luokka:Espoon peruskoulut
Luokka:Kauklahti